Magyar URbanisztikai Társaság

szakmai Beszámolója

2022



2023. 04. 29.

Tartalom

[1. Elnöki bevezető 3](#_Toc134035403)

[2. Események 4](#_Toc134035404)

[3. A XVIII. Országos Urbanisztikai Konferencia - Pécs 7](#_Toc134035405)

[4. Tagság 8](#_Toc134035406)

[5. A társaság által adományozott díjak 9](#_Toc134035407)

[6. Publikációk 11](#_Toc134035408)

[7. Partnerség és nemzetközi kapcsolatok 12](#_Toc134035409)

[8. A MUT legaktívabb tagozatainak beszámolói 13](#_Toc134035410)

[8.1. Falutagozat 13](#_Toc134035411)

[8.2. Győr-Moson-Sopron megyei területi csoport 14](#_Toc134035412)

[8.3. A MUT Örökséggazdálkodási Tagozatának beszámolója 15](#_Toc134035413)

[8.4. Budapest-Pest Megyei Területi Csoport 17](#_Toc134035414)

[8.5. Magyar Urbanisztikai Társaság Környezetesztétikai tagozat 17](#_Toc134035415)

[8.6. Fiatal Urbanisták Tagozata 18](#_Toc134035416)

[9. A Társaság működésének szervezeti és anyagi alapjai 20](#_Toc134035417)

## Elnöki bevezető

A 2022-es esztendőben sajnos az eddigieknél nehezebb körülmények között kellett társaságunknak működnie, hiszen nem kaptunk a korábbi évekéhez hasonló csekélyebb állami támogatást sem. Ennek ellenére idén is sok eredményt sikerült elérnünk. A tavalyihoz hasonlóan Budapesten kívül rendeztük meg éves nagy eseményünket, az Országos Urbanisztikai Konferenciát, amit ezúttal a Pécsi Tudományegyetem látott vendégül. Ezen felül harmincnál is több kisebb eseményre került sor tagozataink ill. partnereink szervezésében ill. az elnökség egyes tagjainak aktivitásához kötődően. Volt két könyvbemutatónk, külföldi vendégelőadónk, de új elemként az országjáró szakmai tanulmányutak is megjelentek az Örökséggazdálkodási tagozat szervezésében. Büszkék vagyunk a Falutagozat aktivitására az Európai Falumegújítási mozgalomban, amelyhez kapcsolódóan együttműködési megállapodást kötöttünk a Magyar Nemzeti Vidéki Hálózatot működtető Herman Ottó Intézettel. A Környezetesztétikai tagozat és az Örökséggazdálkodási Tagozat, továbbá területi csoportjaink közül a Budapest-Pest megyei és a Győr-Moson-Sopron megyei is kifejezetten aktív volt, sok értékes eseménnyel gazdagította a szakmai életet, miközben lendületbe jött a megújult Fiatal Urbanista Tagozat (FUT) is. Év végén több egyeztetést követően Navracsics Tibor területfejlesztésért felelős miniszter úrral került sor együttműködési megállapodás aláírására.

Az év meghatározó történése az volt, hogy a Társaság által alapított MUT-K, mely a MUT feladatait eddig titkárságként - folyamatosan csökkenő eredményességgel - támogatta és a vagyonát jelentő ingatlant üzemeltette, súlyos pénzügyi helyzetbe került, amelyről az elnökség csak október végén szerzett tudomást. Ez a tény nem csak a működési, adminisztratív és szervezési támogatás elveszítését jelentette az év végére, hanem a MUT vagyonát is veszélybe sodorta. Anyagi források híján idén különösen is igazzá vált, hogy a MUT-ot elsősorban tagjainak lelkesedése és önkéntes munkája működteti és viszi előre.

Minden elért eredményünkért köszönettel tartozomaz elnökség, a Tanácsadó Testület és az ESZB valamennyi tagjának, a tagozatok vezetőinek, aktivistáinak és minden tagunknak, aki kezdeményezésével, tevékenységével, de akár csak szavaival, gondolataival, részvételével vagy bármilyen egyéb formában hozzájárult társaságunk életéhez, szakmai munkájához, fennmaradásához, fejlődéséhez.

Dr. Salamin Géza

 elnök

## Események

2022 évben az alábbi eseményeknek volt a MUT, vagy annak tagozata szervezője, társszervezője.

| Dátum | Esemény | Részletek, szereplők | Helyszín |
| --- | --- | --- | --- |
| 02.22. | A Magyar Állami Operaház Eiffel Műhelyháza - Magyarország legnagyobb ipari műemlékének újjászületése | Környezetesztétikai Tagozat, Ács István előadása | MUT székház |
| 03.01. | „Mm\_C: Mőcsényi Mihály - Egy polihisztor tájépítész/ Tanulmányok és esszék Mőcsényi Mihály életéről” c. könyv | Környezetesztétikai Tagozat könyvbemutatója: (Moderált Salamin Géza, bemutatta: Körmendy Imre, szerepeltek: Mezősné Szilágyi Kinga, Bardóczy Sándor, Gerzanics Annamária, Bakai Eszter, Szilágyi Kinga, Konkolyné Gyúró Éva, Csemez Attila, Herczeg Ágnes, Szikra Éva, stb.) | MUT székház |
| 03.08.  | Urbanisták felsőfokon: Aczél Gábor DLA | Budapesti és Pest megyei Területi Csoport eseménye | MUT székház |
| 03.10. | MUT Juniorkonferencia és Diplomadíj-átadó | A díjazott hallgatók, Salamin G, Bodor Ádám | MUT székház |
| 03.23. | „Kereszteződések” Család és hivatás Kálnoki Kis Sándor (85) könyvének bemutatója Könyvbemutató Kálonoky Kiss Sándor | Kálnoki Kis Sándor, köszöntő Salamin G., moderátor Aczél Gábor | MUT Nagyterem |
| 03.29. | Esztergom Prímás-szigeti apácakolostor feltárása és modellje | Dr. Lovag Zsuzsa régész és Mujdricza Ferenc építész | MUT székház |
| 04.25. | Átfogó Ökológia, A Faludi Ferenc Jezsuita Akadémia (FFJA) rendezvénysorozatának 7. alkalma | MUT elnöke, Dr. Salamin Géza tartott előadást Fenntarthatóság – Város – Közösség címmel, társelőadó Török Csaba teológus volt. | Párbeszéd Háza, Budapest |
| 04.27. | Urbanisztikai kihívások a léptékváltó Romániában | Csák László, a Babeș–Bolyai Tudományegyetem Közigazgatási Tanszék, A Budapesti Corvinus Egyetemmel közös esemény. (Salamin Géza) | MUT székház |
| 05.10. | Nemcsics Ákos okleveles építész, egyetemi tanár "Egy törökkorban elpusztult Árpád-kori kerektemplom reinkarnációja" c. | Örökséggazdálkodási Tagozat eseménye | MUT székház |
| 05.19. | Városépítészeti séták Veszprém megyében” rendezvénysorozat - Badacsonytomaj | Veszprém megyei területi csoport Moderátor: Fabacsovics Zoltán megyei főépítész | Badacsonytomaj |
| 05.20. | Magyarországi Falumegújítási Díj 2021. évi Pályázatok díjátadó ünnepsége |  MUT Falutagozat közreműködésével megvalósuló esemény (Bérczi Szabolcs) | Környe |
| 05.20. | Éves közgyűlés | éves rendes közgyűlés | MUT székház |
| 05.26. | Lakóhely vagy autópálya? Területfejlesztések, kiemelt beruházások, különleges közterületek és kerületközpont Zuglóban | Budapesti és Pest megyei Területi Csoport eseménye Dienes János kerületi főépítész, Horváth Csaba, Zugló polgármestere, Szakmai hozzászóló: Kocsis János Balázs, Szervező Kolundzsia Gábor | MUT székház |
| 06.01.  | A XII. kerületi Turul–szobor környezetének átalakítási koncepciójának megvitatása | Magyar Urbanisztikai Társaság a Hegyvidéki Önkormányzat megbízásából fórumokat rendezett jeles helyi lakosok és szakemberek, köztük építészek, tájépítészek, történészek meghívásával, Kocsis János Balázs koordinációjában. | XII. Hegyvidék Galéria |
| 06.02. | Fiatal urbanisták konferenciáj: Kőbánya fejlesztési lehetőségei | A tanév során a Budapesti Corvinus Egyetem, illetve a Budapesti Műszaki és Gazdaságtudományi Egyetem hallgatói oktatóik irányítása mellett a 2021-ben Hild János-díjjal kitüntetett Kőbányán végezték terepgyakorlataikat. Eredményeiket az eseményen mutatták be. (Kocsis JB., Erő Z, Albrecht Ute, Tóth Bálint, Benkő Melinda, stb.) | MUT székház |
| 06.08. | A XII. kerületi Turul–szobor környezetének átalakítási koncepciójának megvitatása | Magyar Urbanisztikai Társaság a Hegyvidéki Önkormányzat fórumokat rendezett jeles helyi lakosok és szakemberek, köztük építészek, tájépítészek, történészek meghívásával , Kocsis János Balázs koordinációjában. | XII. Hegyvidék Galéria |
| 06.09. | Világörökség és romlásveszély a Terézvárosban | Budapesti és Pest megyei Területi Csoport eseménye. A beszélgetés résztvevői: Matus István, Terézváros főépítésze, Nagy Gergely, az ICOMOS Magyar Nemzeti Bizottság elnöke, valamint Szaló Péter, a Magyar Urbanisztikai Társaság elnökségi tagja. | MUT székház |
| 09.07. | Volt Vátisok találkozója A 2014-ben jogutód nélkül megszüntetett VÁTI utóélete – kinek hiányzik és miért?” | Salamin G köszöntője után Kálnoki-Kis Sándor, Aczél Gábor, Göncz Annamária, Ongjerth Richard, Visy Erzsébet, Szaló Péter, távolról Baráth Etele és a helyben szót kérők | MUT Nagyterem |
| 09.09. | Klímabarát városfejlesztés: MUT szekció a XXVI. Országos Főépítész Konferencián | MUT szekció a kílmaváltozásról (Előadók, Kocsis JB, Salamin G, Szkordilisz F, Bodor Á. | Visegrád |
| 09.22. | Könyvbemutató | Brenner János: Otthonról haza című könyvének bemutatója | MUT nagyterem |
| 09.30 | Budafok-Tétény; a Janus-arcú borváros: Budafok, Budatétény, Baross-Gábor telep urbanisztikai szemmel.  | Városismereti séták a Fiatal Urbanisták Tagozatával (Porhajas Gábor, Kiss Bence Álmos, Teveli-Horváth Dorottya, stb. | Budafok-Tétény |
| 10.03. | Idősödő társadalom: lehetőségek és kihívások | A Hegyvidéki Önkormányzat, a Barankovics István Alapítvány, a Hétfa Kutatóintézet és a Magyar Urbanisztikai Társaság közös konferenciája | Lóvasút Kulturális Központ |
| 10.04. | Budapest új zöld főtere,a Városháza Park előadás | MUT Környezetesztétika Tagozata  |  |
| 10.07. | A Büdi-tótól, Kubán át az Alacskára: Pestszentlőrinc lakótelepei urbanisztikai szempontból. | Városismereti séták a Fiatal Urbanisták Tagozatával (Porhajas Gábor, Kiss Bence Álmos, Teveli-Horváéth Dorottya, stb. | Pestszentlőrinc |
| 10.12. | SMART Budapest Fórum: Agglomeráció és Budapest viszonya | kerekasztal beszélgetés a Budapesti Vállalkozásfejlesztési Alapítvány szervezésében, résztvevő Salamin Géza |  |
| 10.20. | Selected problems of suburbanisation in Poland after 1989. Case study of Wrocław city and its suburban zone | Robert Szmytkie, a Wrocław-i Egyetem professzora 14:30-kor előadást tartott a a lengyelországi, worclaw-i szuburbanizációs folyamatókról.  A Budapesti Corvinus Egyetemmel közös esemény | MUT székház |
| 10.20-21. | Országos Urbanisztikai Konferencia | https://www.mut.hu/post/xxviii-orsz%C3%A1gos-urbanisztikai-konferencia | Pécsi Tudományegyetem, Zsolnay Kulturális Központ |
| 11.10. | SMART City rendezvénysorozat: Impulzív várostervezés, Győri Kulturális Negyed | GYMS megyei területi csoport, Közgazdaság- és Regionális Tudományi KutatóközpontRegionális Kutatások Intézete Nyugat-magyarországi Osztály Dr Jóna László | MTA KRTK RKI NYUTO (Dr. Lados Mihály Terem) |
| 11. 17. | SMART City rendezvénysorozat | Németh József Igazgató, Észak-dunántúli Vízügyi Igazgatóság „Győr és a folyók kapcsolata"  | MTA KRTK RKI NYUTO (Dr. Lados Mihály Terem) |
| 11.24-25.  | Kárpát-medencei nagyvárosi térségek(szekcióelnök: Kocsis János Balázs) | A Nemzetstratégiai Kutatóintézet a MUT szakmai partnerségével rendezte meg az eseményt, amelyen külön városi szekcióra került sor társaságunk közreműködésével (Kocsis János B. és más tagjaink) | Nagyvárad, Partiumi Keresztény Egyetem |
| 12.07. | „Beszélgetések a környezetesztétikáról” c. sorozatának első eseménye | Teremy Viktória bevezető előadását követően Meggyesi Tamás, Schneller István és Simon Marianna osztották meg gondolataikat a beszélgetésben aktív hallgatósággal. |  |
| 12.07. | Kulturális értékvédelem városi és építészeti léptékben pályázatokon és mesterterveken keresztül | Örökséggazdálkodási tagozat eseménye. Előadó: Z. Halmágyi Judit DLA és Pro Architectura-díjas építész. |  |
| 2022-2023 | **Az örökséggazdálkodási tagozat 2022-ben 4 tanulmányutat szervezett meg, 2023-ban pedig már 9 ilyen útra került sor.** |  |

## A XVIII. Országos Urbanisztikai Konferencia - Pécs

**2022-ben került sor 28. Országos Urbanisztikai Konferenciára, amely ezúttal a Pécsi Tudományegyetem társszervezésével, 2022. október 20-21. között került megrendezésre Pécsett, a Dél-Dunántúli Regionális Könyvtár és Tudásközpontban!**

A konferencia témája: Az egyetemek változó szerepe a tudásipari forradalom városaiban. A konferencián köszöntőt mondott Decsi István, a PTE kancellára, valamint Dr. Szili Katalin, a PTE kurátora. Plenáris előadást tartott Perényi Lóránt, építészeti stratégiáért felelős helyettes államtitkár, Mayer Gábor, területfejlesztésért felelős államtitkár.

Az utóbbi években egy új korszak, a tudásipari forradalom körvonalai kezdtek kirajzolódni, ami sok szempontból az egyetemet látszik az urbanizáció középpontjába állítani. Az egyetemek, mint tudásközpontok kiemelt szereplők a tudástőke gyarapításában, piaci alapú hasznosításában. Kritikus tudásipari tőkéjükkel, jelentős ingatlanvagyonukkal, szolgáltatásaikkal meghatározó módon befolyásolják a város működését, folyamatait, ingatlanpiaci helyzetét, társadalmi, gazdasági fejlődését. Az Országos Urbanisztikai Konferencia 2022-ben az egyetem és város viszonya köré szerveződött, igyekezett megérteni és láttatni a benne rejlő lehetőségeket és kihívásokat. A konferencia nyitónapján Decsi István, a PTE kancellára, Dr. Szili Katalin, a PTE kurátora mondott köszöntőt, melyet Dr. Salamin Géza MUT-elnök rövid plenáris előadása, témafelvetése követetett. A konferencián plenáris előadóink voltak Z Karvalits István (tudáskormányzás), Gál Zoltán (Pécs és régiójának fejlődési perspektívái) , Csaba Ders (Pécs térségének urbanisztikája). Az esemény keretében sor került a Pécsi Tudományegyetem, valamint a Magyar Urbanisztikai Társaság közötti együttműködési megállapodás aláírására. Ugyanezen a napon került aláírásra a Budapest XVIII. kerület Önkormányzata, valamint a Magyar Urbanisztikai Tudásközpont közti együttműködési megállapodás is. A nyitónap egészen kora estig a konferencia 7 szekciójának munkájával, valamint 2 panelbeszélgetéssel folytatódott, melyet vacsora követett a méltán híres Zsolnay-negyedben.

Második napon plenáris előadást tartott Mayer Gábor, a miniszterelnökség területfejlesztésért felelős helyettes államtitkára, Dr. Csaba Ders, a PTE főépítésze, a MUT alelnöke, valamint Dr. Schreck Ákos, a Minusplus Generáltervező kft. építész vezető tervezője, alapítója.

A konferencia záróprogramjaként az érdeklődők vezetett sétán vehetettek részt az Uránvárosban.

Kapcsolódó médiamegjelenések

* [**Salamin Géza, a MUT elnökének, és Csaba Ders, a MUT alelnökének, a PTE főépítészének interjúja a KARC FM-en**](https://karcfm.hu/adas/2022101309-spajz/?fbclid=IwAR28F-PzfxSYsTbCYwkUKlh7sngXKcEMoK3k-XqEsEzK87UQjjdi7XRgTFk) (a beszélgetés a 4. perctől kezdődik) <https://karcfm.hu/adas/2022101309-spajz/?fbclid=IwAR28F-PzfxSYsTbCYwkUKlh7sngXKcEMoK3k-XqEsEzK87UQjjdi7XRgTFk>
* [**A PTE online magazinjának videós beszámolója a konferenciáról**](https://univpecs.com/egyetemi_elet/egyetem_varos_urbanisztika)
* <https://univpecs.com/egyetemi_elet/egyetem_varos_urbanisztika>

## Tagság

Az aktív, azaz adott évben tagdíját megfizető tagok létszáma az utóbbi években az alábbi táblázatban található módon alakult:

|  |  |  |  |
| --- | --- | --- | --- |
| **Év** | **Önkormányzatok** | **Egyéni + cég által befizetett** | **Összes taglétszám** |
| 2018 | 22 | 74 | 96 |
| 2019 | 35 | 99 | 134 |
| 2020 | 5 | 89 | 94 |
| 2021 | 25 | 97 | 122 |
| 2022 | 15 | 97 | 112 |

## A társaság által 2022-ben adományozott díjak

**Diplomadíj**

Töretlen népszerűségnek örvend, és a pályakezdők számára nagy támogatást jelent a MUT Diplomadíj pályázata. Külön értéke a díjaknak, hogy alapképzést végzettek is elnyerhetik. 2018 óta a Diplomadíj-átadás kiegészül a MUT Junior Konferenciával, ahol a diplomadíjasok mutathatták be nyertes munkáikat. A 2021-ben meghírdetett és 2022-ben elbírált pályázaton 6 kategóriában 32 pályázó vett részt, akik 9 hazai egyetem 19 tanszékéről érkeztek. A Magyar Urbanisztikai Társaság 2021-es Diplomadíj Pályázatának átadója idén is a 2022-es Juniorkonferenciával egybekötve került megrendezésre a MUT Székházában 2022. március 10-én. A Magyar Urbanisztikai Társaság idén 6 Diplomadíjat, 2 Különdíjat, valamint 4 Dicséretet osztott ki a pályázók között!

A 2021-ben pályázott Diplomadíjas hallgatók az alábbi táblázatban láthatók:

A konferencia résztvevőit Salamin Géza, a Magyar Urbanisztikai Társaság elnöke köszöntötte, majd átadta az idei Diplomadíjakat, Különdíjakat, valamint Dicséreteket. Az átadó után a Diplomadíjban részesített pályázók rövid, 15 perces előadásban mutatták be nyertes diplomamunkájukat, melyekhez kapcsolódóan a közönség is kérdéseket tehetett fel.

A Diplomadíjas pályázók bemutatója után Bodor Ádám, a Magyar Urbanisztikai Társaság elnökségi tagja, a Budapesti Közlekedési Központ mobilitásfejlesztési igazgatója adott elő Budapest jelenlegi közlekedési helyzetéről, mely szorosan kapcsolódott azt az megelőző diplomamunka-bemutatóhoz.

| **Név** | **Diplomamunka címe** | **Kategória** | **Elismerés formája** |
| --- | --- | --- | --- |
| **Vámosi Lívia Blanka** | A kőbányai Csajkovszkij park szabadtér-építészeti megújítása  | szabadtértervezés kategóriában  | **Díj** |
| **Bolyos Laura** | A Caprera-patak rehabilitációja | Tájépítészet, városökológia | **Díj** |
| **Nagy Dániel** | „Legrövidebb út az egyenes” Hálózati hányadosok elemzése Budapest kerületeiben c. | településföldrajz és vonatkozó társadalomtudományok | **Díj** |
| **Hardi-Kölcsey Emese** | Kelenföld városközpont - Bikás piac | Településtervezés és városépítés | **Díj** |
| **Bánhidai András** | Tájterhelhetőségen alapuló tájhasználat kialakítása a Keszthelyi-hegységben | Területi- és struktúratervezés | **Díj** |
| **Horváth Máté** | A Duna ajándéka – turizmusfejlesztés Szigetközben | Városfejlesztés és városkutatás | **Díj** |
| Mandula Péter | Az antropogén városi környezet élhetőségének vizsgálata Kecskeméten | A legjobb alapszakos dolgozatnak járó Különdíjban |
| Saleem Shaheen | Revival of Destroyed Cities | Angol nyelvű Különdíj |
| Pór Kata | A balatonboglári Vörösmarty tér tájépítészeti megújítása | szabadtértervezés | Dicséret |
| Kacsova Evelin Csenge | A városi faállomány ökoszisztéma szolgáltatásainak elemzése és előrejelzése egy szegedi utcarekonstrukció példáján | Tájépítészet, városökológia | Dicséret |
| Riwaa Saleh | Re-Capturing the Urbanization Features of Palestinian Long Term Refugee Camps | településföldrajz és vonatkozó társadalomtudományok | Dícséret |
| Brindza Ágnes | Az okos mobilitás helyzetének feltárása, mérésének és fejlesztésének lehetőségei Szegeden | városfejlesztés és városkutatás | Dícséret |

**Települési Hild János-díj**

A Magyar Urbanisztikai Társaság Hild Jánosról, az első budapesti városrendezési terv készítőjéről nevezte el a Hild János-díjat, amelynek 2022-ben a településeknek adható díja került megítélésre. A Magyar Urbanisztikai Társaság (MUT) 2022-ben 38. alkalommal adományozott települési Hild János-díjat a település céltudatos, fenntartható, integrált, stratégiai településfejlesztés terén kimagasló eredményeket elért önkormányzatoknak.

A MUT elnökségének döntése értelmében, pályázataik alapján két önkormányzatnak adományozott díjat:2022-ben:

* **Szeged Megyei Jogú Város Önkormányzata** - A Belvárosi híd térségének bátor megújításáért
* **Tata Város Önkormányzata** - Az értékekkel gazdálkodó, koncepciózus, tudatos városfejlesztésért

A 2022. október 20-21-én a Pécsett megrendezett Országos Urbanisztikai Konferencián kerültek a díjak átadásra.

## Publikációk

2022-ben jelentette meg társaságunk Brenner János kollégánk, tagtársunk és a MUT Tanácsadó testülete tagjának a kötetét. Az „Otthonról – Hazulra – Huszonegy év urbanisztikai publikációiból" c. kötethez kapcsolódóan bemutató eseményre is sor került a Magyar Urbanisztikai Társaság székházában 2022. szeptember 22-én 17:00-tól

A MUT koordinálásával megvalósult V4 projekt 2022-ben került lezárásra, aminek eredményeként létrejött a Visions for 2030 Urban Development Trends of the Visegrad4 Region című eletronikus kötet, amit a társaság ad ki.

Szerkesztette: Zuzana Ladzianska



A műben a V4 országokból résztvevő szakértők számolnak be-egy egy meghatározó trendről.

A kötet elérhető:

<https://www.mut.hu/post/visions-for-2030-urban-development-trends-of-the-visegrad4-region>

A MUT részéről három magyar szerzője volt a kötetnek:

* Dorogi Zoltán: How does the creative economy shape the use of space? Questions and possible solutions about the urban scape and its changes in the visegrad countries
* Csaba Ders: The mental map of the rapidly changing landscape of urban planning in Hungary since 1989
* Salamin Géza: From Europeanisation to integrated urban development Towards understanding Central-Eastern Europe in the European Union landscape of spatial planning systems.

## Partnerség és nemzetközi kapcsolatok

Az év folyamán a Falutagozat aktivitásához kapcsolódóan együttműködési megállapodást kötöttünk **a Magyar Nemzeti Vidéki Hálózatot működtető Herman Ottó Intézettel**, amely az egyetlen olyan állami szereplő volt, amelyik pénzügyi erőforráshoz juttatta a Társaságot.

Év végén több egyeztetést követően **Navracsics Tibor területfejlesztésért felelős miniszter úrral került sor együttműködési megállapodás** aláírására.

Más szervezetekkel a már korábban létrejött megállapodások mélyültek el mind jobban. A **Magyar Regionális Tudományi Társasággal** immár harmadik éve részt veszünk egymás éves nagykonferenciáiban egy-egy szekció szervezését felvállalva, de pl. 2022 márciusban megrendezett a IV. Területfejlesztők Napja rendezvényt is közösen szerveztük.

Az eddig is sikeres együttműködések közül fontos említeni Főépítészi Kollégiumot – amelynek éves főépítészi konferenciájában 2022-ben is társszervezői szerepet töltöttünk be és saját szekciót szerveztünk a klímavédelem városi kérdéseinek témakörében.

A **FIABCI HUNGARY**-vel a Magyar Ingatlanfejlesztési Nívódíj Pályázatban társszervezőkként veszünk részt. A MUT képviseletében Szaló Péter vett rész a 24. Fiabci Magyar Ingatlanfejlesztési Nívódíj pályázatok értékelésében. 2022-ben 43 pályázatot értékelt a hazai és nemzetközi zsűri, melyek közül a **MUT különdíját a XIII. kerület Önkormányzat** „A lakhatás biztonsága” c. Jász utca 72. sz. alatti 35 lakásos önkormányzati lakóház kapta a közel nulla energiafelhasználású, kiegyensúlyozott épületegyüttesért.

Együttműködési megállapodást írtunk alá az OUK keretében az urbanisztika számos területét oktató és kutató **Pécsi Tudományegyetemmel** is, valamint **Budapest XVIII. kerületi önkormányzattal**.

**Nemzetközi Kapcsolatok**

**American Planning Association, Arizona State University**

2022 februárban Kocsis János Balázs és Salamin Géza tanulmányúton voltak az Amerikai Egyesült Államokban, ahol az Arizona State University vendéglátásában megismerkedtek a szakterület ottani képzésével (Urban and Environmental Planning mesterképzés a School of Urban Planning and Geographical Sciences keretében) és vendégelőadóként mindketten órákat is tartottak.

A látogatás keretében az American Planning Association tagállami szervezetével az APA Arizona Chapter vezetőségével vettük fel a kapcsolatot és sor került egy kölcsönös bemutatkozást és némi tapoasztalatcserét lehetővé tevő találkozóra, amely végül a COVID helyzet miatt online valósult meg.

**Kapcsolatfelvétel és közös vezetőségi ülés a német Vereinigung für Stadt- Regional- und Landesplanunk (SRL) szervezettel**

Brenner János tagtársunk közreműködésével 2022. november 17-én került sor a német társszervezettel a Vereinigung für Stadt- Regional- und Landesplanunk (SRL) közös vezetőségi ülésre.

Az ülésen részt vett: Marint Reents (SRL), Martin Rumberg (SRL), Ulf Millauer (SRL)Brenner János (SRL-MUT), Daniel Zerweck (SRL), Kőszeghy Lea (MUT), Csaba Ders (MUT), Kocsis János Balázs (MUT), Salamin Géza (MUT), Farkas Péter (MUT-K)

A MUT nemzetközi kapcsolatai közül a legfontosabb az ECTP-ben (Európai Területi Tervezők Tanácsa) való szerepvállalásunk. A MUT-ot évek óta Salamin Géza képviseli az évente kétszer megrendezésre kerülő közgyűléseken.

Az European Council of Spatal Planning (ECTP-CEU) őszi közgyűlésén Salamin Géza online tudott részt venni.

Lezárult a projekt. Nemzetközi kutatásunk a visegrádi országokban a szabályozási környezet változása mentén adható válaszokat mutatja be fenti kihívásokra vonatkozóan.

A MUT képviseletében Szaló Péter vett rész a cseh partnerszervezetünk által szervezett **prágai 27. Várostervezési Díjra meghirdetett pályázat** értékelésében. Ennek kertében 62 tervet kellett kiértékelni a V4 tagországok képviselőinek.

## A MUT legaktívabb tagozatainak beszámolói

## Falutagozat

**A MUT Falutagozat tevékenységének fő elemei**

1.) A Magyarországi Falumegújítási Díj Pályázatok bonyolításában való részvétel (zsűrizés, a hazai kiírás összehangolása az európai kiírással, szaktanácsadás a hazai pályázók számára).

2.) Az ARGE Europäische Dorferneuerung und Landentwicklung Elnökségében és Szakértői Bizottságában Magyarország képviselete (Bérczi Szabolcs)

3.) Az Európai Falumegújítási Díj Pályázatok bonyolításában való részvétel: (zsűrizés, részvétel a 2 évente történő pályázati felhívás tartalmának kialakításában).

4.) Részvétel, a MUT képviselete a hazai falusi polgármesterek (= „Falufejlesztők”) találkozóin, szakmai rendezvényein.

5.) Mindezen tevékenységek ellátását segíti Herman Ottó Intézettel (Magyar Nemzeti Vidéki Hálózattal) kötött együttműködési megállapodás.

**A 2022-23 év eseményei**

2022 április 29-én Ónodi Gábor, a tagozat elnöke Kemény Bertalan Díjat vett át az Alsómocsoládon megrendezett ünnepségen.

2022. május 12-14-én került megrendezésre Hinterstoderben (Ausztria) az Európai Falumegújítási Díj Pályázat 2020. évi nyerteseinek díjkiosztója. A tagozatot Bérczi Szabolcs és Ónodi Gábor képviselték, Környe község, mint a Magyarországi Falumegújítási Díj Pályázat 2019 évi nyertese hazánkat képviselte, Aranyminősítést nyert a pályázatával.

2022. május 19-20-án került sor a Magyarországi Falumegújítási Díj 2021. évi Pályázatok díjátadó ünnepségére Környén. A környei rendezvényen a 2021. évi hazai pályázaton részt vett települések, Egyek (Hajdú-Bihar), Buzsák (Somogy), Kajdacs (Tolna), Orfű (Baranya), Bezi (Győr-Moson Sopron), Gönc (Borsod-Abaúj-Zemplén), Konyár (Hajdú-Bihar), Méhkerék (Békés), Monorierdő (Pest), Vizslás (Nógrád) vettek részt, mutatkoztak be. Egyek, a 2021 évi hazai győztes képviselte 2022-ben Magyarországot az Európai Falumegújítási Díj Pályázaton és a 2023. évi hazai pályázat díjátadó ünnepségét pedig ugyancsak Egyek fogja megrendezni.

2022 június 9-én Bérczi Szabolcs sikeresen megvédte PhD dolgozatát „A lokális környezeti erőforrások jelentősége a településfejlesztési stratégiákban”, a Magyar Agrár- és Élettudományi Egyetem, Tájépítészeti és Tájökológiai Doktori Iskolájában, mely az elmúlt években készült hazai Falumegújítási Díj Pályázatok elemzését tartalmazza. (Témavezetők: Sallay Ágnes, Ónodi Gábor).

2022 augusztus 20-án Ónodi Gábor, a tagozat elnöke Környe Községért kitüntetést vett át a Környén megrendezett ünnepségen.

2022. szeptember 7-én került aláírásra a Hermann Ottó Intézet (az Intézet keretein belül működő Magyar Nemzeti Vidéki Hálózat) és a MUT közötti együttműködési megállapodás aláírása.

2022. szeptember 29-30-án került megrendezésre Vizsláson a Falumegújítók találkozója. A tagozatot Bérczi Szabolcs képviselte, szakmai előadás tartott.

2022. októberében került sor az Európai Falumegújítási Díjra pályázó települések zsűribejárására. A tagozatot a nemzetközi zsűri tagjaként Bérczi Szabolcs képviselte, aki október 4-6. között egy belga, egy holland és egy német falut tekintett meg.

2022. decemberében került sor az Európai Falumegújítási Díj zsűriülésére, melyen az ARGE munkatársai mellett a nemzetközi zsűriből 15 fő képviselte magát, közte tagozatunkból Bérczi Szabolcs is.

2023 május 11-13-án kerül megrendezésre Hofheimer Land településszövetség településein (Bayern) az Európai Falumegújítási Díj Pályázat 2022. évi nyerteseinek díjkiosztója. A tagozatot Bérczi Szabolcs és Ónodi Gábor, Magyarországot Egyek község, mint a Magyarországi Falumegújítási Díj Pályázat 2019 évi nyertese fogja képviselni. Az MNVH-val kötött együttműködési megállapodás keretei közt 5 hazai falu polgármestere (képviselője) is ki tud utazni az ünnepségre.

2023 május 25-26-án kerül megrendezésre Nagyvázsonyban a Falumegújítók találkozója, ahol beszámolhatunk a bajorországi díjátadó fejleményeiről.

Budapest, 2023. április 5. Ónodi Gábor, Bérczi Szabolcs

## Győr-Moson-Sopron megyei területi csoport

2022-es tevékenysége

A csoport a működését 2020 és 2021 között a koronavírus, és Lados Mihály elvesztését követően szüneteltette. A tisztújításra 2022. június 1.-én került sor, melynek keretében a Győr-Moson-Sopron megyei területi csoport tagjai egyhangúlag Jóna Lászlót választották meg annak új elnökének Csányiné Szemerédi Esztert pedig a titkárának.

Az év második felében indult el újra a GYMS megyei területi csoport sikeres Smart City rendezvénysorozata, egymást követően két előadással. November hónapban Rosta S. Csaba építész a RAS-DESIGN Kft. ügyvezetője mutatta be a tervezett győri kulturális negyedet, majd Németh József az Észak-dunántúli Vízügyi Igazgatóság igazgatója a város folyóinak az elmúlt években megvalósult fejlesztését.

A 2023-as évben a terveink között szerepel a készülő győri rendezési tervvel kapcsolatban két workshop szervezése a helyi szakemberek bevonásával, valamint a smart city rendezvénysorozat folytatása melyek között téma lenne a győri uszoda fejlesztése, valamint az egyetem bővítése.

**Melléklet**

Smart Cities beszélgetés sorozat Győrben az MTA KRTK RKI NYUTO és a MUT Győr-Moson-Sopron Megyei Csoport szervezésében.

* Németh József, „Győr és a folyók kapcsolata" – NYUTO, Győr, 2022. november 17.
* Rosta S. Csaba, Impulzív várostervezés- Győri Kulturális Negyed – NYUTO, Győr, 2022. november 10.

## A MUT Örökséggazdálkodási Tagozatának beszámolója

2022. évi tevékenységéről és a 2023. évi terveiről

Az Örökséggazdálkodási Tagozat – a 2012. május 8-án történt megalakulása óta – sokféle programot szervezett. Az előadások mellett – új elemként – a MUT Örökséggazdálkodási Tagozata és a Magyar Építőművészek Szövetsége (MÉSZ) 2022 szeptemberétől közösen buszos szakmai kirándulásokat szervez, melyekért a Magyar Építész Kamara 2-2 kreditpontot biztosít.

Az alábbi programok kerültek megtartásra:

Előadások:

**2022.02.22. „A Magyar Állami Operaház Eiffel Műhelyháza – Magyarország legnagyobb ipari műemlékének újjászületése**” Mottó: a magyar vasút kezdetei Kőbányán, egy különleges épület közel 130 éves története, avagy a rozsdaövezet és a magas kultúra találkozása a XXI. században. Előadó: Ács István vezető tervező, projektvezető építész,

műemlékvédelmi szakmérnök.

**2022.05.10.** **Egy törökkorban elpusztult Árpád-kori kerektemplom reinkarnációja**

Az előadásban bemutatásra került a rekonstrukciós terv tudományos háttere és az építés folyamata. Előadó: Nemcsics Ákos okl. építész, egyetemi tanár.

**2022.12.07. Kulturális értékvédelem városi és építészeti léptékben pályázatokon és mesterterveken keresztül** Motto: “A hét érzékszervre ható építészet “\* útja. \*Juhani Pallasmaa, “The Eyes of The Skin” Előadó: Z. Halmágyi Judit DLA és Pro Architectura-díjas építész.

Szakmai kirándulások:

**2022. szeptember 24. Feldebrő, Verpelét, Tarnaszentmária középkori templomai**

Szakértők: Lénárt Gabriella idegenvezető (Feldebrő), Kárpáti János régészeti ásatás vezető, szakértő, a templom régészeti kutatásában résztvevő régész (Feldebrő és Verpelét), továbbá Boros András tervező építész, a lézer scannelés műemléki alkalmazásának szakértője, a templom kutatásában résztvevő szakember (Feldebrő); M. Anda Judit vezető tervező építész, műemléki szakértő, az egykori Országos Műemléki Felügyelőség vezető tervezője (Tarnaszentmária).

**2022. október 22. Lengyeltóti, Gugy, Teleki középkori templomai**

Szakértők: Busi Györgyné Benkhard Lilla régész, műemléki kutató, szakértő (épületkutatás, várostörténeti kutatás), a templom régészeti kutatásában részvevő kutató (Lengyeltóti); dr. Gere László régész, a gyugyi templom kutatója; M. Anda Judit vezető tervező építész, műemléki szakértő, az egykori Országos Műemléki Felügyelőség vezető tervezője, aki a templom helyreállításának tervezését végezte (Teleki).

**2022. november 12. Felvidéki Gömör megyei – Pelsőc, Csetnek, Gömörrákos – gótikus templomok és gótikus falfestményei**

Szakértő: dr. Prokopp Mária professor emeritus, Széchenyi-díjas művészettörténész

**2022. december 03.** **Felvidéki Gömör megyei – Pelsőc, Csetnek, Gömörrákos – gótikus templomok és különleges gótikus falfestményei**

Szakértő: dr. Prokopp Mária professor emeritus, Széchenyi-díjas művészettörténész

Ismétlő kirándulás a hatalmas érdeklődésre való tekintettel.

**2023. február 25. Felvidéki Gömör megyei – Hárskút, Henckó, Torna – gótikus templomok és különleges gótikus falfestményei**

Szakértő: dr. Prokopp Mária professor emeritus, Széchenyi-díjas művészettörténész.

**2023. március 18. Felvidéki Gömör megyei – Zsíp, Süvete, Kövi – középkori templomok és különleges román kori és gótikus falfestményei**

Szakértő: dr. Prokopp Mária professor emeritus, Széchenyi-díjas művészettörténész.

**2023. március 25. Abasári ásatás, Bogács, Váraszó középkori templomai**

Szakértők: Makoldi Miklós, az abasári feltárást vezető régész, a Magyarságkutató Intézet Régészeti Kutatóközpont igazgatója; Kárpáti János régészeti ásatás vezető, szakértő.

**2023. április 15. Laskod, Baktalórántháza, Ófehértó középkori templomai és freskói**

Szakértők: dr. Prokopp Mária professor emeritus, Széchenyi-díjas művészettörténész; Szatmári István építész, műemlékvédelmi szakértő, Szabolcs-Szatmár-Bereg Megyei Területi Építész Kamara alelnöke, a Középkori Templomok Útja Egyesület elnöke.

**2023. április 22.** **Csaroda, Márokpapi, Vámosatya**

Szakmai vezetőnk: Virányi Zsolt, műemlékvédelmi szakmérnök, a Középkori Templomok Útja Egyesület elnökségi tagja, a Tiszántúli Református Egyházkerület műemléki tanácsosa.

**2023. május 13. Felvidéki Gömör megyei – Hizsnyó, Gecefalva, Martonháza – középkori templomok és különleges román kori és gótikus falfestményei**

Szakértő: dr. Prokopp Mária professor emeritus, Széchenyi-díjas művészettörténész.

**2023. június 10. Abasár, Bogács, Váraszó**

Szakértők: Makoldi Miklós, az abasári feltárást vezető régész, a Magyarságkutató Intézet Régészeti Kutatóközpont igazgatója; Kárpáti János régészeti ásatás vezető, szakértő.

Ismétlő kirándulás a hatalmas érdeklődésre való tekintettel.

**2023. június 17. Mánfa, Cserkút, Málom (Pécs)**

Szakértő: Schőnerné Pusztai Ilona Ybl-díjas, Möller István Emlékéremmel elismert okleveles építészmérnök, jelenleg (2022-2025) a Möller István Emlékérem Bizottság tagja, számos baranyai középkori templom, valamint a pécsi középkori egyetem építészeti-rekonstrukciós munkálatainak volt vezetője.

**2023. július 08. Mindszentyneum új kortárs épülete, Zalaegerszeg**

Szakértők: Balogh Csaba, vezető építész tervező, a Konkrét Stúdió alapító ügyvezetője, a Mindszentyneum új épületének generáltervezője (építészeti, belsőépítészeti és kiállítástervezés); Kovács Gergely, Mindszenty kutató, okleveles posztulátor, a Mindszenty Alapítvány képviselője.

Készítette: Dr. Börcsök Gizella, az Örökséggazdálkodási Tagozat vezetője

## Budapest-Pest Megyei Területi Csoport

* 2021. október 12, Megújuló Újbuda, előadó: Schreffel János, Újbuda főépítésze
* 2021. november 30: Megújuló Angyalföld; előadó: Massányi Katalin, a XIII. kerület főépítésze
* 2022. május 26; Lakóhely vagy autópálya? - Kiemelt beruházások Zuglóban. Előadók: Horváth Csaba polgármester és Dienes János főépítész
* 2022. június 9: Világörökség és romlásveszély a Terézvárosban; előadó: Matus István VI. kerületi főépítész
* A továbbiakban tervezzük ennek folytatását. A következő téma a barnamezős beruházások és az ipari műemlékek helyzete Kőbánya példáján. Felkértem Kovács Róbert polgármestert és Mozsár Ágnes főépítészt, akik el is vállalták. Az időpont egyeztetése folyamatban van.
* Utána terveink szerint Érd következik. Kuslits Tibor főépítésszel már felvettem a kapcsolatot.
* Folytatjuk az urbanisztika mesterei sorozatunkat is: Baráth Etele meghívását tervezzük.

Összeállította: Kolundzsia Gábor koordinátor

## Magyar Urbanisztikai Társaság Környezetesztétikai tagozat

A tagozat éves tevékenységére a lecsengő Covid járvány még mindig rányomta bélyegét. A szokásos évi 5 esemény (páros hónapok 1. keddjén, a nyári szünet miatt kimaradó augusztusi időponttal) helyett csak 3 eseményt tudtunk megtartani.

2022. március 1-én Az „MM\_C Mőcsényi Mihály - Egy polihisztor tájépítész” c. könyv könyvbemutatóját tartottuk meg Salamin Géza köszöntőjével, aki az esemény moderátori feladatát is elvállalta. A könyvet Körmendy Imre mutatta be, a család és a szerzők aktív részvételével.

2022. október 4-én A tagozat „Lehetőségek és korlátok” beszélgetés-sorozatának 4. (egyben utolsó) eseménye „Budapest új zöld főtere – A Városháza - park” címmel a Városháza - park történetét tekintettük át, valamint a rendezésére kiírt pályázat tanulságait és eredményét vitattuk meg Erő Zoltán Budapest főépítésze, Bardóczi Sándor Budapest főtájépítésze és a győztes pályaművet készítő Lépték Terv Tájépítész Iroda képviseletében Szakács Barnabás főtervező közreműködésével. A beszélgetést és a vitát Gerzanics Annamária moderálta.

2022. december 7-én A tagozat új „Beszélgetések a környezetesztétikáról” c. sorozatának első eseménye egy gondolatébresztő, elméleti előadás köré szerveződő kerekasztal-beszélgetés volt. Teremy Viktória bevezető előadását követően Meggyesi Tamás, Schneller István és Simon Marianna osztották meg gondolataikat a beszélgetésben aktív hallgatósággal.

 A beszélgetést Gerzanics Annamária moderálta.

 A meglepően aktív hallgatóság javaslatára a tagozat következő eseményein az egyetemek környezetesztétikához köthető tevékenységeit tekintenénk át. Az első beszámolót a MATE Tájépítészeti, Településtervezési és Díszkertészeti Intézete vállalta.

Valamennyi eseményünkről „Összefoglaló” készült, amelyet megküldtünk a MUT titkárságának a honlapon történő közzététel céljából.

A decemberben már érzékelhető működési nehézségek miatt az utolsó eseményünk „Összefoglaló”-ja már nem jelent meg a honlapon. Újabb eseményt azóta nem tudtunk szervezni, mert a MUT székház működési nehézségei miatt székhelyként nem számíthatunk a Liliom utcai bázisra.

Budapest, 2023. április 6. Kocsis Attila elnök

 Gerzánics Annamária programfelelős

## Fiatal Urbanisták Tagozata

A 2022-es évben a MUT környezetében tevékenykedő fiatal szakemberek új életet indítottak az elmúlt években kevésbé aktív tagozatba.

A Fiatal Urbanisták Tagozatának aktív részvételével valósult meg 2022 tavaszán a Budapesti Corvinus Egyetem I. éves Regionális és Környezeti Gazdaságtan szakos hallgatóink Budapest **Főváros X. kerületében tartott urbanisztikai terepi kutatást**. A kutatási eredményeket a BME Urbanisztika Tanszékének hallgatóival közösen mutatták be a BCE-s hallgatók a MUT székházában 2022 júniusában.

 Továbbá a FUT aktív részvételével valósult meg 2022 októberében a Budapesti Corvinus Egyetem II. éves hallgatóink **salgótarjáni terepi kutatási** is, aminek eredményeit a hallgatók 2023 februárjában a salgótarjáni városháza tanácstermében mutatták be az önkormányzat, a helyi média és a helyi  civil szervezetek számára.  Az eseményen köszöntő beszédet mondott Dr. Salamin Géza a MUT elnöke is.

2022 szeptemberében a **FUT városséta sorozatot** indított el, amelynek célja a fővárosi tervezett városrészek, a lakótelepek szélesebb kör számára való bemutatása. A Porhajas Gábor László és Kiss Bence Álmos által szervezett sorozat első két alkalmával Újbuda és Budafok, valamint Pestszentlőrinc lakótelepeit járhatták végig az érdeklődök. A városséta sorozatot a FUT 2023-as év során is tervezi folytatni.

## A Társaság működésének szervezeti és anyagi alapjai

A Társaság működésének jelentő erőforrások tekintetében a 2022-es évben korábban soha nem tapasztalt kihívással szembesültünk. Egyrészt sok év után először a Lechner Tudásközponttól ebben az évben az eddigi szerény támogatást sem kaptuk meg a felügyelő minisztérium döntése hiányában. Bevételt az MNVH-val való együttműködés jelentett ill. kisebb mértékben az idén zárult V4-es projekt, amely azonban sajnálatosan veszteséget hozott.

A Társaság által 2000-ben alapított, a Társaság székházát is tulajdonló **Magyar Urbanisztikai Tudásközpont NKft (MUT-K) pénzügyi állapotában olyan súlyos helyzet következett be,** amelyről szükséges volt a tagságot is tájékoztatnunk az év végén, ugyanis ez valószínűleg a MUT vagyonát jelentő **ingatlanra** (Liliom utca 48) **is hatással van**. A MUTK az elmúlt két évben is már folyamatosan csökkenő mértékben volt képes támogatni a Társaság működését és ezzel egyrészt egyre több feladat került az elnökségre ill. a tagozatok vezetőire és aktivistáira, másrészt több tekintetben csökkent is a MUT működési aktivitása. A MUTK kritikus anyagi helyzete és fennálló jelentős projektelszámolási kötelezettségei az elnökség és a MUTK Felügyelő bizottsága számára csak 2022. október végén vált ismertté. (Ennek részleteiről a Közgyűlés külön előterjesztési pontja szól.) Míg korábban a MUT-K biztosította a titkársági feladatok ellátását addig novembertől az a helyzet állt elő, hogy az elmúlt hónapokban a MUT saját megtakarításaiból (ami takarékos és hatékony működésének köszönhetően állt rendelkezésre) finanszírozta a MUTK költségeit, hogy az ne adósodjon el külső partnerek felé. A Tudásközpont munkatársainak többsége év végével benyújtotta felmondását, beleértve ügyvezetőjét isaki márciusig töltötte be a pozícióját. A fentiekkel összefüggésben a MUT-K felügyelő bizottságának tagjai - akik szintén csak októberben értesültek a MUT-K válságos helyzetéről - is jelezték lemondási szándékukat, amely feladatot a továbbiakban már csak ideiglenes, átmeneti jelleggel láttak el.

A kialakult helyzetre tekintettel az Elnökség több rendkívüli elnökségi ülést tartott és különböző intézkedéseket kezdett. Egyrészt az év végén a kérdésről az elnökség konzultációt folytatott a társaság Tanácsadó Testületével és az Ellenőrző és Számvizsgáló Bizottságával, ill. a Tudásközpont Felügyelő Bizottságával, illetve elnöki levél keretében bevonta a társaság egész tagságát a helyzet megoldásainak keresésébe.

Megkísérelt megoldást találni a MUT-K számára 65.000 Euro kötelezettségvállalást jelentő nemzetközi projekttagságának rendezésére. A társaság feladatainak ellátására még decemberben a **MUT főtitkári pozíciójára pályázatot írt** ki, amelyre a határidőig 5 érdeklődő jelentkezett. Többkörös kiválasztási folyamat eredményeként az elnökség Makkos Dalma személye mellett döntött, aki félállásban látja el e feladatkört és átmeneti jelleggel a MUT-K ügyvezetői feladatait is ellátja. Ez utóbbi a hiányos nyilvántartások és átadási dokumentáció miatt azóta kapacitásainak nagyrészét leköti.

Az elnökség év végi utolsó ülésén arról is döntött, hogy jelen helyzetben a 2023. évi **Országos Urbanisztikai Konferenciát** egy szakmai partnerrel együttműködésben valósítjuk meg, amelyben a szervezési és forrásszerzési feladatokat anyagi érdekeltség megteremtésével kihelyezzük a MUT-ból. E felhívásról is elsőként a tagságunkat tájékoztattuk. Ezzel kapcsolatos felhívást még decemberben közzétettük a társaság honlapján ([www.mut](http://www.mut)). Ez alapján választotta ki a Hétfa Kutatóintézet és Elemzőközpont ajánlatát.